Caseus de Abundantia
Caseus de Abundantia, Francogallice Abondance, est varietas casei bubuli Alpini in Sabaudia confecta. Oppidum, vallis, stirps bovinus, et caseus nomina sua trahunt ex abbatia Sanctae Mariae de Abundantia, quam in hac valle monachi Augustiniani circa annum 1140 condiderunt. Iam saeculo XV casei vaccarini ibi a monachis facti sunt. Hodie caseus Abondance admodum durus et familiae Grueriensi attributus formam disci vel cylindri habet, diametro inter 38 et 43 cm, spissitudine vel 8 cm, pondere inter 7 et 12 kg.